ringbærere
Store norske leksikon,Biologi,Dyreriket
Ringbærere er en rekke i dyreriket. Dette er meget eiendommelige små dyr som blir 0,3-0,5 millimeter lange. De ble først oppdaget i 1991.
Bygning De voksne individene av den arten som først ble funnet, sitter festet til munndelene på sjøkreps (Nephrops norvegicus). Festet består av en sugekopp på en kort stilk. Formeringen er meget spesiell, tildels ukjønnet ved knoppskyting, men også ved at noen individer danner kjønnsceller. Det utvikles små hanner som sitter festet til og befrukter de større hunnene. Dyrene er bilateralt symmetriske og har en ciliekledt munnåpning som vifter næringspartikler inn i kroppen. Utbredelse Det første individet ble funnet i munndelene til en sjøkreps som ble fanget nær Frederikshavn i 1991. Den ble beskrevet i 1995 av den danske zoologen Reinhardt Møbjerg Kristensen som arten Symbion pandora. Senere er det funnet andre arter på henholdsvis europeisk og amerikansk hummer. Les mer i Store norske leksikon virvelløse dyr Litteratur Pechenik, J. A. Biology of the invertebrates. 606 sider. McGraw Hill, International Edition. (2010).